# Lázaro Bruzón Batista

Lázaro Bruzón Batista (nascut el 2 de maig de 1982), és un jugador d'escacs cubà, que té el títol de Gran Mestre des de 1999. Actualment juga representant els Estats Units.
A la llista d'Elo de la FIDE del gener de 2022, hi tenia un Elo de 2636 punts, cosa que en feia el jugador número 13 (en actiu) dels Estats Units, el 15è millor jugador del rànquing d'Amèrica, i el 126è millor del rànquing mundial. El seu màxim Elo va ser de 2717 punts, a la llista d'octubre de 2012 (posició 32 al rànquing mundial).

## Resultats destacats en competició

Bruzón fou el Campió del món juvenil l'any 2000, celebrat a Erevan. Ha guanyat el campionat cubà en cinc ocasions, els anys 2004, 2005, 2007, 2009 i 2010, i juntament amb el seu col·lega Leinier Domínguez ha dominat els escacs cubans en la dècada dels 2000. El 2002 guanyà la North Sea Cup a Esbjerg (ex aequo amb Leinier Domínguez). El 2004, fou primer al fort XII Torneig Guillermo Garcia in Memoriam a Villa Clara, i guanyà el torneig B de Wijk aan Zee.
El 2005 va obtenir un gran èxit en guanyar a Buenos Aires el Campionat Panamericà per davant d'un grup de forts GMs, entre els quals hi havia entre d'altres Gata Kamsky, Alexander Onischuk, Julio Granda i Gilberto Milos, empatà als llocs 2n-5è amb Kamil Mitoń, Zhang Pengxiang i Artiom Timoféiev a la Samba Cup a Skanderborg, i guanyà el XVIII Memorial Carlos Torre a Mèxic. A finals d'any, va participar en la Copa del món de 2005 a Khanti-Mansisk, un torneig classificatori per al cicle del Campionat del món de 2007, on tingué una actuació raonable, i fou eliminat en tercera ronda per Ievgueni Baréiev. El 2006, fou 6è al fort 39è Festival Internacional de Biel. El novembre de 2006 guanyà el primer Campionat d'escacs Iberoamericà.
El 2008 fou primer al 35è Obert de Manresa i al Zelanda Open de Vlissingen, amb 7,5/9. El 2008 també fou campió en l'Obert de Barberà del Vallès, amb 7½ punts de 9, els mateixos el segon classificat el també cubà Fidel Corrales Jiménez. El 2010 empatà als llocs 1r-6è amb Kamil Mitoń, Bojan Kurajica, Yuri Gonzalez Vidal, Ievgueni Gléizerov i Bartlomiej Heberla al 4t Torneo Internacional de Ajedrez Ciudad de La Laguna. El juliol de 2010 tornà a vèncer l'Obert de Barberà, amb 7 punts de 9, els mateixos que el segon classificat, el ucraïnès Serhí Fedortxuk. El novembre de 2010, vencé al torneig Magistral Ciutat de Barcelona, empatat a punts amb Iván Salgado. Aquell any, va guanyar el Circuit Català d'Oberts Internacionals d'Escacs, per davant de Serhí Fedortxuk.
El 2011 va empatar al primer lloc (amb Yuniesky Quezada, Mark Bluvshtein i Giovanni Vescovi) al Torneig Continental Americà a Toluca.
Entre l'agost i el setembre de 2011 participà en la Copa del món de 2011, a Khanti-Mansisk, un torneig del cicle classificatori pel Campionat del món de 2013, i hi tingué una bona actuació. Avançà fins a la quarta ronda, quan fou eliminat per Ruslan Ponomariov (3½-4½).
L'agost de 2013 participà en la Copa del Món de 2013, on tingué una actuació regular, i arribà a la segona ronda, on fou eliminat per Teimur Radjàbov 2-4. El 2013 guanyà la 25a edició del Memorial Carlos Torre a Mérida (Mèxic), superant per desempat el peruà Emilio Córdova.
El desembre del 2014 va guanyar per tercera vegada el Memorial Carlos Torre jugat a Mérida (Mèxic) amb 7½ de 9, de forma invicta i després d'haver guanyat els Grans Mestres Isan Ortiz i Emilio Córdova.
Bruzón va competir a la Copa del Món de 2015, on fou eliminat a la segona ronda per Vladímir Kràmnik. El novembre de 2015 fou campió del 6è Campionat Iberoamericà jugat a Bilbao amb 7½ punts de 9. Els desembre de 2015 fou per tercer any consecutiu campió del Memorial Carlos Torre amb 7 punts de 9, els mateixos punts però amb millor desempat que Yusnel Bacallao, Yuniesky Quezada i Jorge Cori.
Per quart any consecutiu, el desembre de 2016 guanyà el Memorial Carlos Torre amb 7½ punts de 9, mig punt per davant de Aleksandr Shimanov i Deivy Vera Sigueñas. El 2017 es proclamà campió de Cuba per sisè cop en la seva carrera, a Villa Clara.
El juliol de 2018 empatà als llocs 2n-5è en el fort World Open de Filadèlfia (el guanyador fou Il·lià Níjnik).

### Participació en olimpíades d'escacs

Bruzón ha participat, representant Cuba, en cinc Olimpíades d'escacs entre els anys 2000 i 2012 (dos cops com a 1r tauler), amb un resultat de (+32 =30 –16), per un 60,3% de la puntuació. A l'Olimpíada de Calvià de 2004 hi va fer uns espectaculars 8,5/11 punts jugant al segon tauler, cosa que equivalia a una performance de 2770 punts Elo.

## Notes i referències

* 1 2 «Nota biogràfica de Lázaro Bruzón Batista» (en anglès). Chessgames.com. [Consulta: 30 abril 2011].
* ↑ «"Rànquing d'escaquistes per federació: Estats Units"» (en anglès). lloc web de la FIDE. [Consulta: 11 setembre 2020].
* ↑ Posició al rànquing mundial i evolució Elo de Lázaro Bruzón Batista «benoni.de» (en alemany). Arxivat de l'original el 2013-12-03. [Consulta: 6 juliol 2015].
* ↑ Weeks, Mark. «World Junior Chess Champions» (en anglès). mark-weeks.com. [Consulta: 13 maig 2011].
* ↑ «Historial del Campionat de Cuba» (en castellà). ajedrezdeataque.com. [Consulta: 6 desembre 2014].
* ↑ «Lloc web oficial del Campionat de Cuba de 2009» (en castellà). Arxivat de l'original el 17 d'abril 2009. [Consulta: 27 juny 2009].
* ↑ «North Sea Cup Esbjerg Denmark» (en anglès). [Consulta: 7 gener 2012].
* ↑ Crowther, Mark. «TWIC 500: XII Torneo "Guillermo Garcia" In Memoriam». London Chess Center, 07-06-2004. [Consulta: 1r gener 2010].
* ↑ Bruzón wins Continental, Kamsky equal second, Chessbase, 18 d'agost de 2005 (en anglès). Consultat el dia 26 d'octubre de 2011 (anglès)
* ↑ Crowther, Mark. «2nd Samba Cup 2005» (en anglès). TWIC 572: London Chess Center, 24-10-2005. Arxivat de l'original el 2012-03-16. [Consulta: 23 desembre 2011].
* ↑ Carlos Torre Memorial – chess in the Yucatán, Chessbase, 22 de desembre de 2005 (en anglès). Consultat el dia 26 d'octubre de 2011 (anglès)
* ↑ «Historial de guanyadors del Memorial Carlos Torre» (en castellà). carlostorre.org.mx. Arxivat de l'original el 2011-11-10. [Consulta: 26 octubre 2011].
* ↑ Lloc web oficial de la Copa del món de 2005 (anglès)
* ↑ Resultats de la FIDE World Cup 2005 a Informació sobre els campionats del món d'escacs al lloc web de Mark Weeks (anglès)
* ↑ The Week in Chess 580 Arxivat 2007-10-07 a Wayback Machine. (anglès)
* ↑ El torneig es jugà del 22 de juliol al 4 d'agost de 2006; hi participaren 6 jugadors, en una lliga a doble volta. La classificació fou: 1r Aleksandr Morozévitx, 2n Magnus Carlsen 3r Teymur Rəcəbov, 4t Andrei Volokitin, 5è Yannick Pelletier, 6è Lázaro Bruzón.
* ↑ «FIBDA Iberoamerican Championship». [Consulta: 8 novembre 2015].
* ↑ «Sevag Mekhitarian in Manresa». Armchess.am, 28-08-2008. Arxivat de l'original el 2010-10-05. [Consulta: 16 maig 2010].
* ↑ «Historial del Torneig de Vlissingen» (en castellà). ajedrezdeataque.com. [Consulta: 23 febrer 2015].
* ↑ «XXXI Obert Internacional Barberà del Vallès». [Consulta: 6 juliol 2015].
* ↑ «Torneo Internacional de Ajedrez Ciudad de La Laguna» (en anglès). Chessdom.com. Arxivat de l'original el 2010-04-13. [Consulta: 23 desembre 2011].
* ↑ «Resum resultats XXXIII Obert». [Consulta: 6 juliol 2015].
* ↑ «Quadre de classificació i resultats del Torneig Magistral Ciutat de Barcelona-2010». ciutat-casino.escacs.cat, 12-11-2010. Arxivat de l'original el 2011-09-02. [Consulta: 10 setembre 2011].
* ↑ «Resultats complets del VII Circuit Català». Lloc web de la Federació Catalana d'Escacs. Arxivat de l'original el 2014-03-20. [Consulta: 20 març 2014].
* ↑ «Nota biogràfica de Yuniesky Quezada» (en anglès). [Consulta: 26 octubre 2011].
* ↑ FIDE has announced qualifiers for the World Cup 2011, Chessbase, 15 de juliol de 2011 (en anglès). Consultat el dia 26 de novembre de 2011 (anglès)
* ↑ «FIDE World Cup 2011» (en anglès). chess.com, 27-08-2011. [Consulta: 26 novembre 2011].
* ↑ «Resultats de la Copa del món de 2011» (en anglès). ugrasport.com. Arxivat de l'original el 2011-11-22. [Consulta: 26 novembre 2011].
* ↑ En aquest torneig, celebrat a l'hotel Scandic Tromsø de Tromsø, a Noruega, els finalistes es classificaven pel Torneig de Candidats de 2014.
* ↑ «Emparellaments i resultats de la Copa del Món d'escacs de 2013» (en anglès). Lloc web oficial de la Copa del món 2013. Arxivat de l'original el 2013-12-21. [Consulta: 8 octubre 2013].
* ↑ «Llista de campions del Memorial Torre». Web oficial del Memorial Torre. Arxivat de l'original el 26 de juliol 2014. [Consulta: 20 octubre 2014].
* ↑ «Bruzon guanya torneig mexicà» (en castellà). Web del Memorial Carlos Torre, 2013. Arxivat de l'original el 15 de juliol 2014. [Consulta: 20 octubre 2014].
* ↑ «Lázaro Bruzón, tricampió del Memorial Carlos Torre Repetto» (en castellà). columnadeportiva.com, 23-12-2014. [Consulta: 25 desembre 2014].
* ↑ «GM Lazaro Bruzon wins 6th Ibero-American Championship». chessdom.com. [Consulta: 8 novembre 2015]. (anglès)
* ↑ «Lázaro Bruzón gana por tercera vez consecutiva el torneo de ajedrez Carlos Torre Repetto». [Consulta: 25 desembre 2015]. (castellà)
* ↑ «Four in a row: Lázaro Bruzón Batista wins Carlos Torre Memorial». [Consulta: 29 desembre 2016]. (anglès)
* ↑ «Ajedrecista Lázaro Bruzón es el nuevo campeón de Cuba». CiberCuba, 11-02-2017 [Consulta: 31 octubre 2020].
* ↑ Li, Ruifeng «Nyzhnyk nails it». Chessbase, 13-07-2018 [Consulta: 25 gener 2022].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.

## Enllaços externs

* Estimació Elo de Lázaro Bruzón Batista a «chessmetrics.com». [Consulta: 7 agost 2010]. (anglès)